Folketing
2002-11-01

Jeg vil takke ordførerne for støtten til lovforslaget. Indsættelsen af revisionsbestemmelsen havde i sin tid til formål at sikre, at man inden for en overskuelig fremtid sammen med arbejdsmarkedets parter fik set på, om loven var skruet sammen på en hensigtsmæssig måde. Der har ikke i de forløbne 3 år været nævneværdige problemer med loven og det bagvedliggende direktiv. Derfor har man anbefalet, at der sker en udsættelse af revisionsfristen. Jeg takker for tilslutningen til forslaget.